Vangwa-sleep: Saak begin eers dan | Maroela Media
Die verhoor was veronderstel om Maandag in die Delmas-landdroshof te begin. "Die staat het Maandag 'n aansoek in die hooggeregshof in Pretoria gebring om 'n belangrike vermiste skakel in die saak te kry," het staatsaanklaer Charles Mnisi gesê. Hy het onlangs die saak by Hitler Thenga oorgeneem.
Mnisi het gesê hy het Maandag 'n mondelinge voorlegging aan die hof gemaak maar is aangeraai om 'n geskrewe voorlegging in te dien. Hy het dit Woensdag gedoen. "Die hof het bevind dat die staat 'n volhoubare saak gestel het." Die saak is tot 27 Julie 2015 uitgestel.
Die nege beskuldigdes is Motome Walter Ramatlou, Michak Malele, Thamsanqa Ncema, Percy Mnisi, Bongumusa Mdluli, Sipho Ngobeni, Lungisa Ewababa, Bongani Kolisi en Linda Sololo. Hulle is in Augustus verlede jaar op borgtog van R5 000 elk vrygelaat. Die saak is al talle kere uitgestel sedert Macia se dood in Februarie verlede jaar.
Macia is glo vasgeboei agter aan 'n polisievoertuig deur die strate van Daveyton gesleep en is later in polisie-aanhouding dood. Volgens die nadoodse ondersoek is Macia dood weens 'n gebrek aan suurstof.
Die polisie ontken dat hulle enige aandeel in Macia se dood gehad het en beweer hy het nog gelewe toe hulle hom in die tronksel toegesluit het.
Man in hof ná hy glo seun verkrag
Tekstielwerker se arm beland in masjien
Gaan trek die beskuldiges ook agter die vang wa een vir een en kyk of hulle nie beseer word hy kon dalk binne in sy liggaam seer gekry het.Die vraag is het n ordentlike dokter hom onder soek na die voorval glo nie.Nou wil hulle onskuldig staan dis nie reg nie